


Poslovni broj: 10 St-92/2017-8
[bookmark: _GoBack][image: ]
  REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3


U  I M E  R E P U B L I K E  H R V A T S K E

R J E Š E N J E


	Trgovački sud u Rijeci, po sucu Nadi Maraš, odlučujući o zahtjevu FINANCIJSKE AGENCIJE RC RIJEKA, PODRUŽNICA RIJEKA, FRANA KURELCA 8 za provedbu skraćenog stečajnog postupka nad dužnikom – trgovačkim društvom T.L. d.o.o. RIJEKA, VUKOVARSKA 132 (OIB: 53211364915; MBS: 040264596) dana 27. travnja 2017. godine


r i j e š i o  j e

Odbacuje se zahtjev za provedbu skraćenog stečajnog postupka nad pravnom osobom trgovačkim društvom T.L. d.o.o. RIJEKA, VUKOVARSKA 132 (OIB: 53211364915; MBS: 040264596).


Obrazloženje

	Predlagatelj je dana 3.02.2017. god. podnio sudu zahtjev za provedbu skraćenog stečajnog postupka nad pravnom osobom trgovačkim društvom T.L. d.o.o. RIJEKA, VUKOVARSKA 132 (OIB: 53211364915; MBS: 040264596) temeljem odredbe čl. 429 st. 1 Stečajnog zakona (“Narodne novine” broj 71/15, dalje: SZ).

	Prema odredbi čl. 428 st. 1 SZ-a sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, ako nisu ispunjene pretpostavke za pokretanje drugog postupka radi brisanja iz sudskoga registra. 

	Uvidom u Potvrdu FINA-e Podružnica Rijeka od 26.04.2017. god. (list 11 spisa) utvrđeno je da to trgovačko društvo na dan 26.04.2017. god. nema nepodmirenih obveza. 

	Sukladno tome, slijedi da u konkretnom slučaju nije ispunjena pretpostavka za provođenje skraćenog stečajnog postupka nad pravnom osobom T.L. d.o.o. RIJEKA, VUKOVARSKA 132 (OIB: 53211364915; MBS: 040264596) propisana odredbom čl. 428 st. 1 tč. 2 SZ-a. Ovo zbog toga što ta pravna osoba nema evidentirane nepodmirene obveze. 




Slijedom navedenoga, valjalo je odlučiti kao u izreci rješenja. 




U Rijeci, 27. travnja 2017. godine 



Sudac
Nada Maraš
       




UPUTA O PRAVU NA IZJAVLJIVANJE PRAVNOG LIJEKA

	Protiv ovog rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (čl. 19 st. 1 i 2. SZ-a). 

